### Beslutning

Heidi Bank kunne tiltræde indstillingen i overensstemmelse med Magistratens anbefaling.
 Otto Nielsen, Marlene Bertelsen, Jim Winther, Nils Overgaard og Katja Danielsen kunne tiltræde indstillingen med bemærkning om, at det anbefales, at de nuværende udlagte vindmølleområder i kommuneplanen fjernes. Herefter anbefales det, at der udarbejdes forslag til et kommuneplantillæg, som udlægger arealer til store vindmøller ved [adresse] og Vosnæs samt på [adresse].
 Gunhild Koch kunne ikke tiltræde indstillingen.

Opsamling på første offentlighedsfase og retning for indhold i et kommende kommuneplantillæg (temaplan) for vedvarende energianlæg.

### Resumé

I foråret 2016 gennemførtes en første offentlig høring med indlagte borgermøder om en temaplan vedrørende vedvarende energianlæg baseret på sol og vind (VE-anlæg) i [adresse]. På baggrund af høringen foreslås udarbejdet en temaplan i form af et tillæg til den gældende kommuneplan.

 Der indkom i alt 198 høringssvar i høringen. Høringssvarene er grundlæggende positive overfor den grønne omstilling, men i en del høringssvar udtrykkes bekymringer og protest mod en række konkrete vindmølleplaceringer i landzonen. Der peges i stedet på mulighederne på [adresse], på havet og/eller i tekniske landskaber, f.eks. langs motorveje. Vindmøller i herregårdslandskaber nævnes også som en mulighed pga. færre naboer.

### Indstilling

Det indstilles:

 At 1) Teknik og Miljø udarbejder et forslag til VE-temaplan og fremsender en indstilling om offentliggørelse af forslaget til byrådet inden udgangen af 2019.

 At 2) temaplanen vil indeholde overordnede mål og retningslinjer for opstilling af både vindmøller og solenergianlæg i henholdsvis landområder, byområder og sommerhusområder. Særligt henledes opmærksomheden på, at det indstilles (jf. detaljerede indstillinger i afsnit 5.5):

 ·         At der ikke udlægges arealer til store vindmøller i kommuneplanen, og at nuværende udlagte vindmølleområder fjernes i kommuneplanen.
 ·         At konkrete ansøgninger om opstilling af store vindmøller bliver enkeltsagsbehandlet, når byrådet har vedtaget den kommende temaplan endeligt.
 ·         At temaplanen indeholder mål og retningslinjer, der kan lægges til grund for enkeltsagsbehandling af hhv. store vindmøller og husstandsmøller.
 ·         At Teknik og Miljø vurderer mulighederne for at udpege arealer til store solenergianlæg.

 At 3) de indkomne høringssvar besvares som beskrevet i indstillingens afsnit 5.

### Sagens forløb

06-09-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 10-09-2018 Magistraten
Fremsendes til [adresse] med bemærkning, at Magistraten i mødet den 10. september 2018 anbefaler, at byrådet tiltræder Magistratsafdelingen for Teknik og Miljøs indstilling af 28. august 2018.

 Rådmand Tom Johnsen og Nils Overgaard tog forbehold.
 26-09-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 26. september 2018.
 03-10-2018 Teknisk Udvalg
Sagens behandling udsat.
 29-10-2018 Teknisk Udvalg
Minna Olsen kunne tiltræde indstillingen i overensstemmelse med Magistratens anbefaling.
 Otto Nielsen, Marlene Bertelsen, Jim Winther, Nils Overgaard og Katja Danielsen kunne tiltræde indstillingen med bemærkning om, at det anbefales, at de nuværende udlagte vindmølleområder i kommuneplanen fjernes. Herefter anbefales det, at der udarbejdes forslag til et kommuneplantillæg, som udlægger arealer til store vindmøller ved [adresse] og Vosnæs samt på [adresse].
 Gunhild Koch kunne ikke tiltræde indstillingen.
 14-11-2018 [adresse]
Beslutning ikke frigivet